section_heading: Gellert Grindelwald (o. 1882. - ožujak 1998.)
paragraph_text: Pohađao je Institut magije Durmstrang, gdje je bio izvrstan učenik, a imao je zanimanje za Crnu magiju kao "sredstvo do cilja", te nije vjerovao kako Crna magija vodi do raspada moralnih vrijednosti. Izbačen je iz Durmstranga zbog eksperimentiranja s Crnom magijom izvan školskog kurikuluma. Imao je veliki interes za povijest, i čarobne artefakte, pa je bio zanesen Darovima smrti. Prije odlaska s Instituta, ugravirao je simbol Darova smrti na zid škole, a mnogi neupućeni u postojanje Darova(Viktor Krum) su taj simbol počeli povezivati izravno s njim.